**VIZĂ DE SCURTĂ ȘEDERE PENTRU ACTIVITĂȚI CULTURALE, ȘTIINȚIFICE, UMANITARE, TRATAMENT MEDICAL DE SCURTĂ DURATĂ SAU ALTE ACTIVITĂȚI CARE NU CONTRAVIN LEGILOR ROMÂNE**

Pentru obținerea acestei vize trebuie să prezentați la reprezentanțele diplomatice/oficiile consulare ale României următoarele documente:

- documente emise de instituțiile la care urmează să se deplaseze pentru a justifica prezența în România;

- bilet de călătorie valabil până la destinație sau permisul de conducere, cartea verde și documentele de înmatriculare ale mijlocului de transport, în cazul conducătorilor auto;

- dovada mijloacelor de întreţinere în cuantum de 50 euro/zi ori echivalentul în valută convertibilă, pentru întreaga perioadă, dar nu mai puţin de 500 euro ori echivalentul în valută convertibilă;

- asigurare medicală;

- dovada asigurării condițiilor de cazare.